**Проект!**

**З А К О Н**

**за изменение и допълнение на**

**Закона за защита на потребителите**

(обн., ДВ, бр. 99 от 2005 г.; изм., бр. 30, 51, 53, 59, 105 и 108 от 2006 г., бр. 31, 41, 59 и 64 от 2007 г., бр. 36 и 102 от 2008 г., бр. 23, 42 и 82 от 2009 г., бр. 15, 18 и 97 от 2010 г., бр. 18 от 2011 г., бр. 38 и 56 от 2012 г., бр. 15, 27 и 30 от 2013 г., бр. 61 от 2014 г., бр. 14, 57, 60 и 102 от 2015 г., бр. 59 и 74 от 2016 г., бр. 8, 58 и 103 от 2017 г., бр. 7, 20 и 37 от 2018 г., бр. 17, 45 и 100 от 2019 г. и бр. 13 и 52 от 2020 г.)

**§ 1**. В чл. 143, ал. 2, т. 16 накрая думите „когато това може да доведе до намаляване на гаранциите за потребителя“ се заличават.

§ **2.** Създава се глава шеста „а“ с чл. 148б -148ж:

„Глава шеста „а“

ВЗЕМАНИЯ ПО ПОТРЕБИТЕЛСКИ ДОГОВОРИ

Чл. 148б. (1) Вземанията срещу потребител са непрехвърлими, освен ако потребителят е дал изрично писмено съгласие преди прехвърлянето чрез индивидуално уговорена клауза в договора.

(2) Уведомяването за прехвърлянето на вземане се извършва само от предишния кредитор в 14-дневен срок. Уведомлението трябва да съдържа най-малко информация за:

1. кредитора, на който се прехвърля вземането, с посочване на име, адрес и единния граждански номер, съответно наименованието, седалището, адресът на управление, данните за търговска регистрация и единния идентификационен код;

2. основанието и падежа на вземането;

3. общия размер на дължимата от потребителя сума с посочване на главница, договорни лихви, наказателни лихви, неустойки и други вземания, както и периодите, за които са дължими;

4. общия размер на платената от потребителя сума от сключване на договора до датата на прехвърляне на вземането, като се посочва каква част от вземането е погасена с него;

5. банковата сметка на кредитора, на който се прехвърля вземането, с указание до потребителя, че от датата на получаване на уведомлението следва да извършва плащания по тази сметка;

6. адресите на обектите на кредитора, в които потребителят може да осъществява контакт с него и да получава информация за вземането;

7. правата на новия кредитор по чл. 148ж.

(3) Уведомяването е валидно извършено, когато е направено на последния съобщен от потребителя адрес.

Чл. 148в. Вземане срещу потребител не може да се прехвърля частично или на няколко кредитора.

Чл. 148г. Вземане срещу потребител може да се прехвърля само на лице, вписано в регистъра по чл. 3а от Закона за кредитните институции.

Чл. 148д. Прехвърлянето на вземане срещу потребител, извършено в нарушение на чл. 148б, 148в и 148г, няма действие по отношение на потребителя и по отношение на третите лица.

Чл. 148е. (1) Несъдебното събиране на вземания срещу потребители се извършва единствено чрез отправяне на покани за изпълнение и предложения за начини на погасяване на вземането.

(2) При несъдебно събиране на вземания кредиторът осъществява контакти единствено лично с потребителя или с изрично упълномощено от него лице, като не може да използва заплахи, обиди или каквато и да било форма на принуда.

(3) Комуникацията с потребителя се извършва добросъвестно, като се зачита честта, достойнството и правото на личен живот на потребителя.

(4) Контактите с потребителя се осъществяват по телефон, електронна поща, с пощенски пратки и с други допустими форми за комуникация, при спазване на следните ограничения:

1. контактите по телефон се осъществяват в работни дни - в периода от 8,00 ч. до 20,00 ч., а в неработни дни по изрично съгласие на потребителя или по изключение в периода от 10,00 до 14,00 ч. и от 16,00 до 18,00 ч., като обажданията не могат да бъдат в интервал по-кратък от два работни дни;

2. не се допускат контакти на работното място на потребителя, осъществени по начин, позволяващ да станат известни на трети лица;

3. не се допуска поставянето на уведомления за вземането срещу потребителя на обществени места;

4. не се допуска разкриването на информация относно задълженията на потребителя пред трети лица, освен с негово изрично съгласие.

(5) Срещите с потребителя се провеждат в помещенията, в които кредиторът осъществява дейността си, в рамките на работното време.

Чл. 148ж. Новият кредитор няма право да начислява такси, неустойки, санкции или лихви, които не са предвидени в договора с кредитора.”

**§ 3.** Създава се чл. 222б:

„Чл. 222б. (1) За неизпълнение на задължението за уведомяване на потребителя за извършено прехвърляне на вземане срещу него реда на чл. 148б, ал. 2 се налага глоба или имуществена санкция в размер от 500 до 1500 лв.

(2) За всяко нарушение на разпоредбата на чл. 148е се налага глоба в размер от 1000 до 5000 лв., а на еднолични търговци и юридически лица – имуществена санкция в размер от 2000 до 10 000 лв.

(3) За всяко нарушение на разпоредбата на чл. 148ж се налага глоба в размер от 500 до 3000 лв., а на едноличните търговци и юридически лица – имуществена санкция в размер от 1000 до 10 000 лв.“

ЗАКЛЮЧИТЕЛНИ РАЗПОРЕДБИ

**§ 4.** В Гражданския процесуален кодекс(oбн., ДВ, бр. 59 от 2007 г.; изм., бр. 50 от 2008 г.; Решение № 3 на Конституционния съд от 2008 г. – бр. 63 от 2008 г.; изм., бр. 69 от 2008 г., бр. 12, 19, 32 и 42 от 2009 г.; Решение № 4 на Конституционния съд от 2009 г. – бр. 47 от 2009 г.; изм., бр. 82 от 2009 г., бр. 13 и 100 от 2010 г.; Решение № 15 на Конституционния съд от 2010 г. – бр. 5 от 2011 г.; изм., бр. 45, 49 и 99 от 2012 г., бр. 15 и 66 от 2013 г., бр. 53 и 98 от 2014 г., бр. 50 от 2015 г., бр. 15 и 43 от 2016 г., бр. 8, 13, 63, 86, 96 и 102 от 2017 г., бр. 42 и 65 от 2018 г. и бр. 38, 83 и 100 от 2019 г.) в чл. 164, ал. 1 се създава т. 7:

„7. установяване на предадена от кредитора сума по договор за потребителски кредит.“

**§ 5.** В Закона за кредитите за недвижими имоти на потребители (обн., ДВ, бр. 59 от 2016 г.; изм., бр. 97 от 2016 г., бр. 103 от 2017 г., бр. 20 и 51 от 2018 г. и бр. 17 от 2019 г.) в чл. 44 се правят следните изменения:

1. Алинея 1 се изменя така:

„(1) Кредиторът може да прехвърли вземането си по договор за кредит на трето лице само ако потребителят е дал изрично писмено съгласие преди прехвърлянето чрез индивидуално уговорена клауза в договора.“

Вариант 1:

2. Алинея 4 се изменя така:

„(4) алинея 4 се изменя така:

„(4) Първоначалният кредитор уведомява потребителя за прехвърляне на вземането. Уведомлението за прехвърляне на вземането трябва да съдържа най-малко информация за:

1. третото лице, на което се прехвърля вземането с посочване на име, адрес и единния граждански номер, съответно наименованието, седалището, адресът на управление, данните за търговска регистрация и единния идентификационен код;

2. основанието и размера на прехвърленото вземане с отделно посочване на:

а) главница, договорна и наказателна лихва, неустойка или обезщетение за вреди от забава, както и периодите, за които са дължими;

б) броя и размера на вноските, които не са погасени на падежа;

в) броя и размера на вноските, за които не е настъпил падеж;

г) размера на вземането с посочване на датата, на която е обявена предсрочната изискуемост – когато кредитът е обявен за предсрочно изискуем;

3. банковата сметка на третото лице, на което се прехвърля вземането, с указание до потребителя, че от датата на получаване на уведомлението следва да извършва плащания по тази сметка;

4. адресите на обектите на третото лице, в които потребителят може да осъществява контакт с него и да получава информация за вземането;

5. правата на новия кредитор по чл. 148ж от Закона за защита на потребителите.”

Вариант 2:

2. създава се ал. 5:

„(5) Първоначалният кредитор уведомява потребителя за прехвърляне на вземането. Уведомлението за прехвърляне на вземането трябва да съдържа най-малко информация за:

1. третото лице, на което се прехвърля вземането с посочване на име, адрес и единния граждански номер, съответно наименованието, седалището, адресът на управление, данните за търговска регистрация и единния идентификационен код;

2. основанието и размера на прехвърленото вземане с отделно посочване на:

а) главница, договорна и наказателна лихва, неустойка или обезщетение за вреди от забава, както и периодите, за които са дължими;

б) броя и размера на вноските, които не са погасени на падежа;

в) броя и размера на вноските, за които не е настъпил падеж;

г) размера на вземането с посочване на датата, на която е обявена предсрочната изискуемост – когато кредитът е обявен за предсрочно изискуем;

3. банковата сметка на третото лице, на което се прехвърля вземането, с указание до потребителя, че от датата на получаване на уведомлението следва да извършва плащания по тази сметка;

4. адресите на обектите на третото лице, в които потребителят може да осъществява контакт с него и да получава информация за вземането;

5. правата на новия кредитор по чл. 148ж от Закона за защита на потребителите.”

в) създава се ал. 5 (6 – в зависимост от това кой вариант по отношение на ал. 4 се възприеме):

„(5) Уведомяването е валидно извършено, когато е направено на последния съобщен от потребителя адрес.“

**§ 6.** В Закона за кредитните институции (обн., ДВ, бр. 59 от 2006 г.; изм., бр. 105 от 2006 г., бр. 52, 59 и 109 от 2007 г., бр. 69 от 2008 г., бр. 23, 24, 44, 93 и 95 от 2009 г., бр. 94 и 101 от 2010 г., бр. 77 и 105 от 2011 г., бр. 38 и 44 от 2012 г., бр. 52, 70 и 109 от 2013 г., бр. 22, 27, 35 и 53 от 2014 г., бр. 14, 22, 50, 62 и 94 от 2015 г., бр. 33, 59, 62, 81, 95 и 98 от 2016 г., бр. 63, 97 и 103 от 2017 г., бр. 7, 15, 16, 20, 22, 51, 77, 98 и 106 от 2018 г., бр. 37, 42, 83, 94 и 96 от 2019 г. и бр. 11, 13, 14 и 18 от 2020 г.) в чл. 3а, ал. 1 се правят следните изменения:

1. В ал. 1 думите „и по чл. 3, ал. 1, т. 2 и 3“ се заменят с „по чл. 3, ал. 1, т. 2 и 3 и придобиване на вземания срещу потребител“.

2. В ал. 2 думите „или по чл. 3, ал. 1, т. 2 и 3“ се заменят с „по чл. 3, ал. 1, т. 2 и 3 или 1, т. 2 и 3“ се заменят с „по чл. 3, ал. 1, т. 2 и 3 и придобиване на вземания срещу потребител“.

**§ 7.** В Закона за ограничаване на плащанията в брой (обн., ДВ, бр. 16 от 2011 г.; изм., бр. 109 от 2013 г., бр. 98 и 107 от 2014 г., бр. 95 от 2015 г., бр. 63 от 2017 г., бр. 31 от 2018 г. и бр. 94 от 2019 г.) в чл. 3, ал. 1 се създава т. 3:

„3. в изпълнение на задължение за предоставяне на потребителски кредит.“

**§ 8.** В Закона за потребителския кредит (обн., ДВ, бр. 18 от 2010 г.; изм., бр. 58 от 2010 г., бр. 91 от 2012 г., бр. 30 от 2013 г., бр. 35 и 61 от 2014 г., бр. 14 и 57 от 2015 г., бр. 59 от 2016 г., бр. 20 и 51 от 2018 г. и бр. 17 от 2019 г.) се правят следните изменения и допълнения:

1. Член 24 се изменя така:

„Чл. 24. За договора за потребителски кредит се прилагат и чл. 143 – 148, глава шест „а“ и чл. 222б от Закона за защита на потребителите. Установяването на нарушенията, издаването, обжалването и изпълнението на наказателните постановления се извършват по реда на чл. 233 от Закона за защита на потребителите.“

2. В чл. 26:

а) алинея 1 се изменя така:

„(1) Кредиторът може да прехвърли вземането си по договор за потребителски кредит на трето лице само ако потребителят е дал изрично писмено съгласие преди прехвърлянето чрез индивидуално уговорена клауза в договора.“

Вариант 1:

б) алинея 4 се изменя така:

„(4) Първоначалният кредитор уведомява потребителя за прехвърляне на вземането. Уведомлението за прехвърляне на вземането трябва да съдържа най-малко информация за:

1. третото лице, на което се прехвърля вземането с посочване на име, адрес и единния граждански номер, съответно наименованието, седалището, адресът на управление, данните за търговска регистрация и единния идентификационен код;

2. основанието и размера на прехвърленото вземане с отделно посочване на:

а) главница, договорна и наказателна лихва, неустойка или обезщетение за вреди от забава, както и периодите, за които са дължими;

б) броя и размера на вноските, които не са погасени на падежа;

в) броя и размера на вноските, за които не е настъпил падеж;

г) размера на вземането с посочване на датата, на която е обявена предсрочната изискуемост – когато кредитът е обявен за предсрочно изискуем;

3. банковата сметка на третото лице, на което се прехвърля вземането, с указание до потребителя, че от датата на получаване на уведомлението следва да извършва плащания по тази сметка;

4. адресите на обектите на третото лице, в които потребителят може да осъществява контакт с него и да получава информация за вземането;

5. правата на новия кредитор по чл. 148ж от Закона за защита на потребителите.”

Вариант 2:

б) създава се ал. 5:

„(5) Първоначалният кредитор уведомява потребителя за прехвърляне на вземането. Уведомлението за прехвърляне на вземането трябва да съдържа най-малко информация за:

1. третото лице, на което се прехвърля вземането с посочване на име, адрес и единния граждански номер, съответно наименованието, седалището, адресът на управление, данните за търговска регистрация и единния идентификационен код;

2. основанието и размера на прехвърленото вземане с отделно посочване на:

а) главница, договорна и наказателна лихва, неустойка или обезщетение за вреди от забава, както и периодите, за които са дължими;

б) броя и размера на вноските, които не са погасени на падежа;

в) броя и размера на вноските, за които не е настъпил падеж;

г) размера на вземането с посочване на датата, на която е обявена предсрочната изискуемост – когато кредитът е обявен за предсрочно изискуем;

3. банковата сметка на третото лице, на което се прехвърля вземането, с указание до потребителя, че от датата на получаване на уведомлението следва да извършва плащания по тази сметка;

4. адресите на обектите на третото лице, в които потребителят може да осъществява контакт с него и да получава информация за вземането;

5. правата на новия кредитор по чл. 148ж от Закона за защита на потребителите.”

в) създава се ал. 5 (6 – в зависимост от това кой вариант по отношение на ал. 4 се възприеме):

„(5) Уведомяването е валидно извършено, когато е направено на последния съобщен от потребителя адрес.“